


LISA 2. KINDLUSTUSKAITSE TINGIMUSED
Alla lihthanke piirmäära jääv hange „Vallaobjektide kindlustusteenus perioodiks 01.01.2027 – 31.12.2027“

1. Kindlustusobjektid ja periood
Kindlustatakse Lisa 1 loetelus nimetatud hooned, rajatised, seadmed ja inventar vastavalt seal toodud kindlustussummadele. Kindlustusperiood on 01.01.2027–31.12.2027.
2. Nõutav kindlustuskaitse
Varakindlustus peab hõlmama vähemalt järgmiste sündmuste põhjustatud ootamatut ja ettenägematut varakahju:
tulekahju, suits, tahm, pikselöök ja plahvatus;
torm, rahe ja nende tagajärjel varale kukkuvad esemed;
vee- ja kanalisatsioonisüsteemide ootamatu avarii või leke;
murdvargus, röövimine ja vandalism.
Kaitse peab hõlmama ka Lisa 1 nimetatud inventari ning Kunda ranna hooneid ja rajatisi. Nimetatud vara suhtes kehtivad kaitse piirangud tuleb pakkumuses selgelt välja tuua. Kindlustusjuhtumiga seotud mõistlikud pääste- ja kahju piiramise kulud hüvitatakse vastavalt kokkulepitud tingimustele.
3. Omavastutused
	Varakindlustuse põhiomavastutus
	kuni 300 € juhtumi kohta

	Tulekahju omavastutus
	kuni 600 € juhtumi kohta

	Ehitise valdaja vastutuskindlustus
	kuni 600 € juhtumi kohta


4. Ehitise valdaja vastutuskindlustus
Pakkumus peab sisaldama ehitise valdaja vastutuskindlustust vähemalt 100 000,00 euro ulatuses kolmandatele isikutele põhjustatud isiku- ja varakahju katteks.
5. Pakkumuse tingimused
Pakkuja peab lähtuma Lisa 1 kindlustussummadest ning esitama koos pakkumusega kindlustuse üld- ja eritingimused, omavastutused ning olulised välistused ja hüvitispiirangud. Kohustuslikke miinimumnõudeid ei või tüüptingimustega kitsendada. Kui nõude täitmiseks on vaja eritingimust, peab see kajastuma pakkumuses ja hilisemas poliisis.
Kindlustusmakse peab sisaldama kõigi eeltoodud nõuete täitmist kogu kindlustusperioodil.




